open-index/open-wikipedia-markdown huggingface dataset:
স্থান-নাম তত্ত্ব

**স্থান-নাম তত্ত্ব** () স্থানের নামসমূহের বৈজ্ঞানিক গবেষণা, যেখানে স্থানের নামের উৎস, অর্থ, ব্যবহার ও শ্রেণীকরণ আলোচিত হয়। স্থান-নাম তত্ত্ব আবার নামতত্ত্ব (Onomastics) নামক বৃহত্তর জ্ঞানের শাখার অন্তর্ভুক্ত।

স্থান-নাম (Toponym) বলতে কোন লোকালয়, অঞ্চল বা ভূ-পৃষ্ঠের অন্য কোন অংশের (প্রাকৃতিক অংশ, যেমন- নদীর নাম, কিংবা মনুষ্যনির্মিত অংশ, যেমন- শহরের নাম) নামকে বোঝায়। প্রাচীন ও ঐতিহ্যবাহী স্থান-নামগুলি কোন অঞ্চলের পেছনের মনুষ্য ইতিহাসের স্বাক্ষর বহন করে।

## আলোচনামূলক উদাহরণ
### বাংলাদেশের স্থানসমুহের বর্তমান ও পুরাতন নাম
 
এস এম শাহনূর তার **নামকরণের ইতিকথা**য় বাংলাদেশের বেশ কিছু স্থানের বর্তমান ও পুরাতন নাম উল্লেখ করেছেনঃ

# বাংলাদেশ -বং/বঙ্গ/ বঙ্গ দ্রাবিঢ/
বাঙ্গালাহ/ সুবে বাঙ্গালা/ বাংলা/ পূর্ব বাংলা/ পূর্ব পাকিস্তান
# ঢাকা-জাহাঙ্গীর নগর/ ঢাবেক্কা/ ঢুক্কা
# শাহবাগ -বাগ ই শাহেন শাহ (মুঘল আমলে)
# চট্টগ্রাম -ইসলামাবাদ/ পোর্ট গ্র্যাণ্ড/সাত আল-গুঞ্জ/ শাতিলগঞ্জ
# বরিশাল -চন্দ্রদ্বীপ/ বাকলা/ ইসমাইলপুর
# নোয়াখালী-সুধারাম/ ভুলুয়া
# মহাস্থানগড় - পুণ্ড্রবর্ধন
# ময়মনসিংহ-নাসিরাবাদ
# সোনারগাঁও -সুবর্ণগ্রাম
# কুমিল্লা -ত্রিপুরা পরগনা
# ফেনী -শমসের নগর
# জামালপুর- সিংহজানী
# গাইবান্ধা -ভবানীগঞ্জ
# ময়নামতি - রোহিতগিরি 
# মুজিবনগর - বৈদ্যনাথ তলা
# কুষ্টিয়া- নদীয়া
# খুলনা - জাহানাবাদ
# বাগেরহাট - খলিফাতাবাদ
# দিনাজপুর- গণ্ডোয়ানাল্যাণ্ড
# রাজবাড়ি -গোয়ালন্দ
# শরীয়তপুর,মাদারীপুর- ইদ্রাকপুর/ বিক্রমপুর পরগনা
# গজারিয়া- দোহার
# আসাদ গেইট- আইয়ুব গেইট
# শেরেবাংলা নগর- আইয়ুব নগর
# সোহরাওয়ার্দী মেডিকেল কলেজ ও হাসপাতাল - আইয়ুব সেন্ট্রাল হসপিটাল
# শেরেবাংলা কৃষি বিশ্ববিদ্যালয় - বাংলাদেশ কৃষি ইন্সটিটিউট/ পূর্ব পাকিস্তান কৃষি ইন্সটিটিউট/ দি বেঙ্গল এগ্রিকালচারাল ইন্সটিটিউট
# বনানী (ঢাকা) - ভোলা
# গুলশান (ঢাকা) - ইছাপুরা
# ভোলা -শাহবাজপুর
# মুন্সীগঞ্জ -বিক্রমপুর
# সাতক্ষীরা -সাতঘরিয়া
# উত্তরবঙ্গ -বরেন্দ্রভূমি
# রাঙামাটি -হরিকেল
# বাংলা একাডেমী- বর্ধমান হাউস
# সিরডাপ- কার্যালয় চামেলি হাউজ
# প্রধানমন্ত্রীর কার্যালয়- গণভবন (করতোয়া)
# বঙ্গভবন-গভর্নর হাউজ/গভর্নর
# পররাষ্ট্র মন্ত্রণালয়-রমনা হাউজ
# রাজউক- ডি.আই.টি (Dhaka Improvement Trust)
# হযরত শাহজালাল আন্তর্জাতিক বিমানবন্দর- জিয়া আন্তর্জাতিক বিমান বন্দর
# প্রধানমন্ত্রীর কার্যালয়- পুরাতন সংসদ ভবন
# নোয়াখালী ও কুমিল্লা অঞ্চল (প্রাচীনকালে)- সমতট
# সাভার- সাভাউর
# টঙ্গী -টুঙ্গী
# গাজীপুর- জয়দেবপুর
# সেন্টমার্টিন দ্বীপ- নারিকেল জিন্ঞ্জিরা
# নিঝুম দ্বীপ- বাউলার চর
# লালবাগ দুর্গ- আওরঙ্গবাদ কেল্লা/ দুর্গ
# ফরিদপুর -ফতেহাবাদ
# কক্সবাজার- ফালকিং
# চাঁপাইনবাবগঞ্জ- গৌড়
# রংপুর - রঙ্গপুর/অংপুর
# বঙ্গবন্ধু শেখ মুজিব মেডিকেল বিশ্ববিদ্যালয়- পি.জি হাসপাতাল
# বঙ্গবন্ধু শেখ মুজিবুর রহমান কৃষি বিশ্ববিদ্যালয় - ইপসা (ইন্সটিটিউট অফ পোস্টগ্রাজুয়েশন স্টাডি ইন এগ্রিকালচার)   
# সুপ্রিম কোর্ট ভবন- গভর্নরের বাসভবন
# মেঘনা (রাষ্ট্রীয় অতিথি ভবন)-হানিফ আদমজির বাসভবন
# পদ্মা (রাষ্ট্রীয় অতিথি ভবন)-গুল মোহাম্মদ আদমজীর বাসভবন
# সিলেট -জালালাবাদ/ শ্রীহট্ট (মুঘল আমলে)
# বাহাদুর শাহ পার্ক- ভিক্টোরিয়া পার্ক

## তথ্যসূত্র

এস এম শাহনূর প্রণীত নামকরণের ইতিকথা।

প্রকাশকালঃ ২০১০ইংরেজি।

বিষয়শ্রেণী:স্থাননাম বিদ্যা
বিষয়শ্রেণী:স্থানের নাম
বলয়গ্রাস

**বলয়গ্রাস** বিশিষ্ট লেখিকা আশাপূর্ণা দেবী রচিত একটি উপন্যাস। প্রকাশকাল ১৯৪৯ সাল (বাংলা ১৩৫৬ সন)। প্রকাশক মিত্র ও ঘোষ পাবলিশার্স প্রাইভেট লিমিটেড। একটি আজন্ম-অবহেলিত শিশুকন্যার শৈশব থেকে যৌবনে উত্তরণই এই উপন্যাসের উপজীব্য। লেখিকার চতুর্থ প্রকাশিত বয়স্কপাঠ্য উপন্যাস এটি। *বলয়গ্রাস* নামেই অনূদিত হয়েছে হিন্দিতে। বাংলাতে চলচ্চিত্রায়িতও হয়েছে। পরে সংকলিত হয় আশাপূর্ণা দেবী রচনাবলী প্রথম খণ্ডেও।

## আখ্যানভাগ
*বলয়গ্রাস* উপন্যাসটির কাহিনি আবর্তিত হচ্ছে টুনি নামের একটি শিশুকন্যাকে কেন্দ্র করে। ধনী বিধবা মহালক্ষ্মীর একমাত্র কন্যা মণিমালার কুমারীকালের মেয়ে সে। সেই অপবাদ ঢাকতে মহালক্ষ্মী তাকে নিজের বিধবা ‘ভাইঝি’ তরুবালার কন্যা পরিচয়ে আশ্রয় দেন। কিন্তু যত বড়ো হয় টুনি, মায়ের চেহারা আদলটি তার চেহারাতেও ফুটে ওঠে। সেটা ঢাকতে না পেরে মহালক্ষ্মী আরও বিব্রত হতে থাকেন। এদিকে অবহেলায় অতিষ্ঠ হয়ে বালিকা টুনি একদিন গৃহত্যাগ করে। নানা ঘাত-প্রতিঘাতের পর তার ঠাঁই হয় বিভাবতী দেবীর অনাথ আশ্রমে। ততদিনে সে যুবতী। ঘটনাচক্রে এই আশ্রমের আর্থিক সাহায্যদাতা জ্যোতিপ্রকাশ, টুনির জন্মদাতা। টুনির গৃহত্যাগের অব্যবহিত পরেই তিনি ফিরে এসেছিলেন পূর্বকৃত অপরাধের প্রায়শ্চিত্ত করার জন্য। মহালক্ষ্মীর নির্দেশ অমান্য করেই মণিমালা তাকে বিবাহ করেন। কিন্তু টুনির অন্তর্ধান তাদের সুখের বিবাহিত জীবনে একটি বিরাট কালো ছায়া হয়ে দাঁড়ায়। শেষে একদিন অনাথ আশ্রমে টুনিকে দেখে চিনতে পারেন মণিমালা। কিন্তু অপমানাহতা, আজন্ম-লাঞ্ছিতা টুনি তাকে চিনতে পেরেও চিনতে অস্বীকার করে। উপন্যাস শেষ হয় তার রূঢ় প্রত্যাখানে - “বারবার বলছি আমি লীলা।... টুনি কে? টুনিকে চিনি না আমি।”

## সমালোচনা
অধ্যাপক পবিত্র সরকার এই উপন্যাসটি সম্পর্কে লিখেছেন,

## পাদটীকা


## তথ্যসূত্র
* *আশাপূর্ণা দেবী রচনাবলী*, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০।
* *জীবনী গ্রন্থমালা ৪৬ : আশাপূর্ণা দেবী*, উপাসনা ঘোষ, পশ্চিমবঙ্গ বাংলা আকাদেমি, কলকাতা, প্রথম প্রকাশ ২০০৪।

বিষয়শ্রেণী:আশাপূর্ণা দেবীর উপন্যাস
কোলেজ দ্য ফ্রঁস

thumb|300px|কোলেজ দ্য ফ্রঁসের চত্বর

**কোলেজ দ্য ফ্রঁস** () ফ্রান্সের রাজধানী প্যারিসে অবস্থিত একটি উচ্চশিক্ষা ও গবেষণা প্রতিষ্ঠান।  এটি প্যারিসের ৫ম আরোঁদিস্‌ম বা লাতিন পাড়ায়, সরবন বিশ্ববিদ্যালয়ের ঐতিহাসিক ক্যাম্পাসের ঠিক বিপরীতে, রু সাঁ-জাক ও রু দেজেকোলের মিলনস্থলে অবস্থিত।

প্রতিষ্ঠানটি ১৫৩০ সালে ফ্রান্সের রাজা ১ম ফ্রান্সিসের অনুরোধে প্রতিষ্ঠা করা হয়। এটিকে কোলেজ দ্য সরবন-এর একটি বিকল্প হিসেবে গড়ে তোলা হয়। এখানে হিব্রু ভাষা, প্রাচীন গ্রিক ভাষা এবং গণিত শেখানো হত। শুরুতে এটি কোলেজ রইয়াল নামে পরিচিত ছিল। পরে এর নাম হয় কোলেজ দে ত্রোয়া লঁগ, কোলেজ নাসিওনাল, কোলেজ আঁপেরিয়াল এবং সর্বশেষে ১৮৭০ সালে এর নাম হয় কোলেজ দ্য ফ্রঁস।

প্রতিষ্ঠানটির একটি অদ্বিতীয় বৈশিষ্ট্য হল এখানে যে কেউ বিনামূল্যে ক্লাস করতে পারে, যদিও কিছু উচ্চস্তরের কোর্স সাধারণ জনগণের জন্য উন্মুক্ত নয়। কোলেজ দ্য ফ্রঁসে কেবল সেইসব অধ্যাপকদের নির্বাচন করা হয়, যারা বর্তমানে তাদের ক্ষেত্রের শীর্ষ গবেষক বা অবদানকারী। বিজ্ঞান ও কলার বিভিন্ন ক্ষেত্র থেকে তাদের বাছাই করা হয়।

কোলেজ থেকে কোন ডিগ্রী প্রদান করা হয় না। কিন্তু এখানে বেশ কিছু গবেষণাগার এবং ইউরোপের অন্যতম সেরা গবেষণা গ্রন্থাগার অবস্থিত। গ্রন্থাগারে ইতিহাস, কলা, সামাজিক বিজ্ঞান, রসায়ন, পদার্থবিজ্ঞান, ইত্যাদির উপর বিপুল সংখ্যক দুর্লভ বই আছে।

## তথ্যসূত্র

## বহিঃসংযোগ
* কোলেজ দ্য ফ্রঁসের ওয়েবসাইট

বিষয়শ্রেণী:প্যারিসে শিক্ষা
ইয়েভগেনি রোশাল

**ইয়েভগেনি রোশাল** () (জন্ম ১০ই মার্চ, ১৯৭২, চেলিয়াবিন্‌স্ক, রাশিয়া) একজন রুশ সফটওয়্যার প্রকৌশলী। তিনি মূলত নিচের সফটওয়্যারগুলির নির্মাতা হিসেবে বিখ্যাত:
* ফার ফাইল ম্যানেজার (১৯৯৬-২০০০),
* রার (ফাইল ফরম্যাট) (১৯৯৩),
* উইনরার ফাইল আর্কাইভার

রোশাল রাশিয়ার দক্ষিণ উরাল সরকারি বিশ্ববিদ্যালয়ের ইলেকট্রনিক্স বিভাগ থেকে স্নাতক ডিগ্রী লাভ করেন।

রার কম্প্রেশন অ্যালগরিদম আনুষ্ঠানিকভাবে তার বড় ভাই আলেকজান্ডারের মালিকানাধীন, কারণ রোশালের "একই সময়ে সফটওয়্যার ডেভেলপমেন্ট এবং কপিরাইট-সম্পর্কিত সমস্যা নিয়ে চিন্তা করার সময় নেই।" 

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ কম্পিউটার প্রোগ্রামার
বিষয়শ্রেণী:রুশ ইহুদি
বিষয়শ্রেণী:সাউথ ইউরাল স্টেট ইউনিভার্সিটির প্রাক্তন শিক্ষার্থী
বিষয়শ্রেণী:২১শ শতাব্দীর রুশ উদ্ভাবক
বিষয়শ্রেণী:রুশ বিজ্ঞানী
ওয়াইয়ার্ড (ম্যাগাজিন)

***ওয়াইয়ার্ড*** () একটি সম্পূর্ণ রঙিন মার্কিন মাসিক ম্যাগাজিন যাতে সংস্কৃতি, অর্থনীতি ও রাজনীতির উপর প্রযুক্তির প্রভাব আলোচিত হয়। ম্যাগাজিনটি ১৯৯৩ সাল থেকে প্রকাশিত হচ্ছে। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহর-ভিত্তিক কন্ডে নাস্ট পাবলিকেশনস ম্যাগাজিনটির মালিক। এটি মুদ্রিত এবং অনলাইন উভয়ভাবেই প্রকাশিত হয়।

থাম্ব|upright=.85|''Wired'' ভবন :সান ফ্রান্সিসকো শহরে অবস্থিত

** প্রধান সম্পাদক:** Gideon Lichfield

** প্রাক্তন সম্পাদকগন:** Kevin Kelly ,Louis Rossetto,Chris Anderson

## ইতিহাস

শুরু দিক থেকেই মাগাজিনটির সম্পাদকীয় দৃষ্টি ভঙ্গি তে Tecno-Utopian -এর প্রতিষ্ঠাতা Ian charles Stewart এবং তাঁর সহযোগী Kevin Kelly এ দুজনের উল্লেখযোগ্য প্রভাব লক্ষণীয় ছিল।

১৯৯৮ থেকে ২০০৬ সাল পর্যন্ত, 'Wired Magazine' 'Weird News' -- এর ভিন্ন মালিকানাভিত্তিক ছিল।

কিন্তু, ২০০৬ সালে, "কন্ডে নাস্ট" "ওয়াইয়ার্ড নিউজকে" ২৫মিলিয়ন মার্কিন ডলারে ক্রয় করে এবং এটিকে একক মালিকানায় নিয়ে আসে। মালিকানা ক্রয়ের এক চুক্তির আওতায়, "ওয়াইয়ার্ড নিউজ" তাদের "ওয়াইয়ার্ড ম্যাগাজিনের" কনটেন্ট গুলো পুনরায় অনলাইন মাধ্যমে প্রকাশ করে।

সূত্র

## তথ্যসূত্র

বিষয়শ্রেণী:বিজ্ঞান ও প্রযুক্তি ম্যাগাজিন
বিষয়শ্রেণী:মার্কিন কম্পিউটার ম্যাগাজিন
বিষয়শ্রেণী:ওয়েবি পুরস্কার বিজয়ী
বিষয়শ্রেণী:মার্কিন যুক্তরাষ্ট্রের জীবনচর্যা ম্যাগাজিন
বিষয়শ্রেণী:মার্কিন যুক্তরাষ্ট্রের মাসিক ম্যাগাজিন
বিষয়শ্রেণী:১৯৯৩-এ প্রতিষ্ঠিত ম্যাগাজিন
পশ্চিমবঙ্গ পর্যটন উন্নয়ন নিগম

**পশ্চিমবঙ্গ পর্যটন উন্নয়ন নিগম** পশ্চিমবঙ্গ সরকারের অধীনস্থ একটি সংস্থা ৷ ওয়েস্ট বেঙ্গল ট্যুরিজম ডেভেলপমেন্ট কর্পোরেশন লিমিটেড (WBTDCL) কোম্পানি আইন, ১৯৫৬ এর অধীনে ২৯শে এপ্রিল ১৯৭৪-এ অন্তর্ভূক্ত হয়েছিল। কর্পোরেশনটি পর্যটন বিভাগের প্রশাসনিক নিয়ন্ত্রণের অধীনে পশ্চিমবঙ্গ সরকারের মালিকানাধীন এবং কোম্পানির সম্পূর্ণ শেয়ার মূলধন রাজ্য সরকার দ্বারা অনুদান করা হয়৷ এই সংস্থার প্রধান কার্যালয় কলকাতায় অবস্থিত ৷

## অতিথিশালা

পশ্চিমবঙ্গ পর্যটন উন্নয়ন নিগমের পশ্চিমবঙ্গের বিভিন্ন স্থানে ৩৮টি অতিথিশালা রয়েছে।

## পশ্চিমবঙ্গ পর্যটন উন্নয়ন নিগমের অতিথিশালাগুলির তালিকা

* বকখালি, দক্ষিণ ২৪ পরগণা জেলা [সমুদ্র সৈকত]
* বিষ্ণুপুর, বাঁকুড়া জেলা [ঐতিহাসিক নিদর্শন]
* বহরমপুর, মুর্শিদাবাদ জেলা [ঐতিহাসিক নিদর্শন]
* দীঘা, পূর্ব মেদিনীপুর জেলা [সমুদ্র সৈকত]
* জলদাপাড়া, জলপাইগুড়ি জেলা [অভয়ারণ্য]
* কালিম্পঙ (হিলটপ), দার্জিলিং জেলা [শৈল শহর]
* কালিম্পঙ (তাশিডিং), দার্জিলিং জেলা [শৈল শহর]
* কার্শিয়াং, দার্জিলিং জেলা [শৈল শহর]
* মালদা, মালদা জেলা [ঐতিহাসিক নিদর্শন]
* মালবাজার, জলপাইগুড়ি জেলা [পর্ব্বতের পাদদেশ ও অরণ্য]
* শান্তিনিকেতন, বীরভূম জেলা [আশ্রম ও বিশ্ববিদ্যালয়]
* মাইথন, বর্ধমান জেলা, [বাঁধ ও হ্রদ, তীর্থক্ষেত্র]
* দুর্গাপুর (পথিক মোটেল), বর্ধমান জেলা, [শিল্প শহর]
* গাদিয়াড়া, হাওড়া জেলা, [নদীর উপকূলে চড়ুইভাতির স্থান]
* সজনেখালী, দক্ষিণ ২৪ পরগণা জেলা [অভয়ারণ্য]
* তারকেশ্বর, হুগলী জেলা [তীর্থক্ষেত্র]
* ডায়মন্ড হারবার, দক্ষিণ ২৪ পরগণা জেলা [নদীর উপকূলে চড়ুইভাতির স্থান]
* দার্জিলিং, দার্জিলিং জেলা [শৈল শহর]
* শিলিগুড়ি (মৈনাক), দার্জিলিং জেলা [নগর]
* ব্যারাকপুর, উত্তর ২৪ পরগণা জেলা [সেনানিবাস ও ঐতিহাসিক নিদর্শন]
* রায়গঞ্জ, উত্তর দিনাজপুর জেলা[পক্ষীনিবাস]
* কলকাতা (উদয়াচল, সল্টলেক), কলকাতা জেলা [মহানগর]
* রানী শিরোমনি পর্যটক আবাস, পশ্চিম মেদিনীপুর জেলা, [অরণ্য]

 

 
 
## তথ্যসূত্র

বিষয়শ্রেণী:পশ্চিমবঙ্গ সরকার
বিষয়শ্রেণী:পশ্চিমবঙ্গের পর্যটন
বিষয়শ্রেণী:১৯৭৪-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:কলকাতা ভিত্তিক সংগঠন
বিষয়শ্রেণী:১৯৭৪-এ প্রতিষ্ঠিত সরকারি সংস্থা
জাগের গান

**জাগের গান** ভারতীয় রাজ্য পশ্চিমবঙ্গ ও অসম এবং বাংলাদেশ রাষ্ট্রে প্রচলিত একপ্রকার লোকসংগীত। অসমের ধুবড়ি জেলা, পশ্চিমবঙ্গের জলপাইগুড়ি ও কোচবিহার জেলা এবং বাংলাদেশের দিনাজপুর ও রংপুর জেলায় এই গান শোনা যায়। চৈত্রমাসে মদনচতুর্দশী উপলক্ষ্যে জাগের গান প্রচলিত। জাগের গান মূলত দুই প্রকার – কৃষ্ণলীলা বিষয়ক কানাই-ধামালী ও অশ্লীল আদিরসাত্মক মোটাজাগের গান। এছাড়াও বীররসাত্মক গানও কখনও কখনও গাওয়া হয়ে থাকে।

## উৎসব
জাগের গান উৎসব অনুষ্ঠিত হয় ফাল্গুন মাসের মদন চতুর্দশী উপলক্ষ্যে। কোনো কোনো অঞ্চলে এই উৎসব চৈত্র মাসের শুক্ল ত্রয়োদশী তিথিতেও উদযাপিত হয়ে থাকে। মাসাধিক কাল ধরে চলে এই উৎসব। ছেলেরা বাড়ি বাড়ি ঘুরে মাগন করে ও গান গেয়ে অর্থ সংগ্রহ করে থাকে।

চৈত্র শুক্ল ত্রয়োদশী তিথিতে পুষ্পিত অশোকবৃক্ষের মূলে কামদেবের পূজা ও চামর ব্যজন করার শাস্ত্রীয় বিধান রয়েছে। উত্তরবঙ্গের অনেক ভদ্র পরিবারে এই কামপূজা অনুষ্ঠিত হয়। বাড়ির বাইরে দুই-তিনটি বাঁশের টুকরো মাটিতে পুতে, দুই-তিনটি দীর্ঘ কাপড়ে জড়ানো বাঁশের টুকরোর আগায় চামর দিয়ে সেই পোতা বাঁশের সঙ্গে বেঁধে কামপূজা করা হয়। রাজবংশীরাও এই কামপূজায় অংশ নেন। তবে তারা লোকালয় থেকে একটু দূরে কোনো মাঠে গিয়ে এই পূজা করেন। পূজা উপলক্ষ্যে গীত হয় জাগের গান।

## নামকরণ
জাগের গান গাওয়ার সময় মূল গায়ক হাতে চামর ধরে গান করেন এবং দোয়াররা মন্দিরা বাজিয়ে ধুয়ো ধরেন। এই গানের দ্বারা কামকে জাগরিত করা হয় বলে এর নাম জাগের গান। 
## প্রকারভেদ
জাগের গান মূলত তিন প্রকার।
* মোটাজাগ
* কানাই ধামালী বা লীলা জাগ
* বীররসাত্মক

### মোটাজাগ
**মোটাজাগ** অশ্লীল আদিরসাত্মক গান। তাই এই গান কারোর বাড়িতে গীত হয়না। হয় মাঠে ঘাটে। তবে জাগের গানে এই ধরনের আদিরসাত্মক গানের প্রাধান্য বিশেষভাবে লক্ষিত হয়।

### কানাই ধামলী বা লীলা জাগ
**কানাই ধামালী** বা **লীলা জাগ** রাধা-কৃষ্ণের লীলা বিষয়ক গান। তবে এই লীলাগান সম্পূর্ণ লোককবিদের নিজস্ব কল্পনা। এর সঙ্গে পৌরাণিক রাধাকৃষ্ণ কাহিনির যোগ বড় একটা নেই। পালার আকারে এই গানগুলি রচিত হত। দুইজন বালককে রাধা ও কৃষ্ণ এবং একজন প্রৌঢ় ব্যক্তিকে বড়ায়ি সাজিয়ে এগুলি অভিনীতও হত। পণ্ডিতরাজ নামক জনৈক সংগ্রাহক তার পালা সংকলনে এগুলিকে রতিরাম নামক জনৈক কবির রচনা বলে উল্লেখ করেছেন। তবে সুশীলকুমার ভট্টাচার্য এই পালাগুলির রচনাবৈষম্য পর্যবেক্ষণ করে এগুলি একাধিক কবির রচনা বলে মতপ্রকাশ করেছেন। এগুলির বিষয়বৈচিত্রেও স্বতন্ত্র। “রাধার শাক তোলা” বা “কৃষ্ণের ধোরে মাছ তোলা” প্রভৃতি অভিনব বিষয় এই সব পালায় দেখা যায়। এগুলিকে সম্পূর্ণ অশ্লীলতাদোষমুক্ত বলা চলে না। তবে মোটা জাগের তুলনায় অনেক সংযত ও মার্জিত।

### বীররসাত্মক
সুশীলকুমার ভট্টাচার্য এক জমিদারের পৌরুষবর্ণনাত্মক একটি বীররসাত্মক গান সংগ্রহ করেছেন। গানটি এইরূপ

## বহিঃসংযোগ
* বাংলাপিডিয়ায় - ইংরেজি ভার্সন

## তথ্যসূত্র

* প্রবন্ধ *উত্তরবঙ্গের জাগের গান* : সুশীলকুমার ভট্টাচার্য ; 
*স্বদেশচর্চা লোক* পত্রিকা ; আশ্বিন, ১৪১৫, (অক্টোবর, ২০০৮) ; 
বিষয় গ্রামীণ বিনোদন সেকাল ও একাল ; 
সম্পাদক : প্রণব সরকার, সোনারপুর, দক্ষিণ ২৪ পরগনা, পশ্চিমবঙ্গ

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পশ্চিমবঙ্গের লোকসংগীত
বিষয়শ্রেণী:পশ্চিমবঙ্গের লোকসংস্কৃতি
বিষয়শ্রেণী:বাংলাদেশের লোকসংগীত
বিষয়শ্রেণী:বাংলাদেশের লোকসংস্কৃতি
ইদ্রাকপুর কেল্লা

থাম্ব|Idrakpur Fort
**ইদ্রাকপুর কেল্লা অথবা ইদ্রাকপুর দুর্গ** মুন্সীগঞ্জ জেলার মুন্সীগঞ্জ শহরে অবস্থিত একটি মোঘল স্থাপত্য। সম্ভবত বাংলার সুবাদার ইসলাম ইসলাম খাঁ অথবা মীর জুমলা ষোলশ শতকের দিকে জাহাঙ্গীর নগর (বর্তমান ঢাকা) কে পর্তুগিজ ও মগ জলদস্যু থেকে রক্ষা করতে‌ কিছু স্থানে তিনটি জল দুর্গ তৈরি করে তার মধ্যে এটি একটি, মুন্সীগঞ্জ জেলা সদরের ইছামতি নদীর পশ্চিম তীরে ইদ্রাকপুর নামক স্থানে এই দুর্গটি নির্মাণ করেন। দুর্গটি নারায়নগঞ্জের হাজীগঞ্জ ও সোনাকান্দা দুর্গের চেয়ে আয়তনে কিছুটা ছোট।

সুরঙ্গপথে ঢাকার লালবাগ দুর্গের সাথে এই দুর্গের যোগাযোগ ছিল বলে একটি জনশ্রুতি প্রচলিত আছে। সুউচ্চ প্রাচীরবিশিষ্ট এই দুর্গের প্রত্যেক কোনায় রয়েছে একটি বৃত্তাকার বেষ্টনী। দুর্গাভ্যন্তর থেকে শত্রুর প্রতি গোলা নিক্ষেপের জন্য প্রাচীরের মধ্যে অসংখ্য চতুষ্কোণাকার ফোঁকর রয়েছে একমাত্র খিলানাকার দরজাটির অবস্থান উত্তর দিকে। মূল প্রাচীরের পূর্ব দেয়ালের মাঝামাঝি অংশে ৩৩ মিটার ব্যাসের একটি গোলাকার উঁচু মঞ্চ রয়েছে। দূর থেকে শত্রুর চলাচল পর্যবেক্ষণের জন্য প্রায় প্রতি দুর্গে এই ব্যবস্থা ছিল। এই মঞ্চকে ঘিরে আর একটি অতিরিক্ত প্রাচীর মূল দেয়ালের সাথে মিলিত হয়েছে। দুর্গের প্রতিরক্ষা ব্যবস্থা সূদৃঢ় করার জন্য এটি নির্মিত হয়েছিল। কেল্লাটির তিন কিলোমিটারের মধ্যেই ইছামতী, ধলেশ্বরী, মেঘনা এবং শীতলক্ষা নদীর অবস্থান। মোঘল স্থাপত্যের একটি অনন্য কীর্তি হিসেবে ইদ্রাকপুর দুর্গটি ১৯০৯ সালে সংরক্ষিত পুরাকীর্তি হিসেবে ঘোষিত হয়।থাম্ব

মোঘলরা যখন বাংলাদেশে তাদের প্রতিরক্ষা ব্যবস্থা জোরদার করার প্রচেষ্টা নেয়, তখন দেখতে পায়, বাংলার বার ভুঁইয়া ও প্রতিকূল নদীবেষ্ঠিত জনপদ ছাড়াও তাদের আরেক শক্তিশালী প্রতিপক্ষ হল মগ (আরাকানী), পর্তুগীজ ও ওলন্দাজ জলদস্যু, যারা কিনা মেঘনা নদী দিয়ে বঙ্গোপসাগর থেকে এসে মূল ভূখণ্ডে লুঠতরাজ করতো। মধ্যএশিয়ার নদীবিবর্জিত অঞ্চল থেকে আসা মূলত ঘোড়সওয়ার মুঘলরা অচীরেই বুঝতে পারে, বাংলাদেশে সাম্রাজ্য সুদৃঢ় করার গুরুত্বপূর্ণ ধাপ হল এদেশের জলপথকে সুরক্ষিত করা। ধারণা করা হয় সুবাদার ইসলাম খান, বাংলায় মুঘল নৌবাহিনীকে শক্তিশালী করার প্রক্রিয়া শুরু করেন এবং একজন নৌপ্রধান বা মীর-ই-বহর নিয়োগ করেন। এরই ধারাবাহিকতায় পরবর্তি ১০০ বছরে তিনটি দূর্গ গড়ে ওঠে যার একটি হলো ইদ্রাকপুর দূর্গ (অন্য দু'টি হাজিগঞ্জ দুর্গ ও সোনাকান্দা দূর্গ)।

## আরও দেখুন
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের মোঘল স্থাপত্য
বিষয়শ্রেণী:মুন্সীগঞ্জ জেলার দর্শনীয় স্থান
বিষয়শ্রেণী:মুন্সীগঞ্জ জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের দুর্গ
বিষয়শ্রেণী:মুন্সীগঞ্জ জেলা
বিষয়শ্রেণী:মুঘল স্থাপত্য
বিষয়শ্রেণী:মুঘল_দুর্গপ্রাকার
পশ্চিমবঙ্গের রাজ্যপালদের তালিকা

**পশ্চিমবঙ্গের রাজ্যপাল** ভারতীয় রাজ্য পশ্চিমবঙ্গের নিয়মতান্ত্রিক প্রধান ও ভারতের রাষ্ট্রপতির প্রতিনিধি। রাষ্ট্রপতি পাঁচ বছরের মেয়াদে রাজ্যপাল নিয়োগ করে থাকেন। মহামান্য আর. এন. রবি পশ্চিমবঙ্গের বর্তমান রাজ্যপাল (দপ্তরকালের সূচনা ৬ মার্চ ২০২৬)। রাজ্যপালের সরকারি বাসভবন রাজভবন।

## রাজ্যপালগণের তালিকা

## তথ্যসূত্র

বিষয়শ্রেণী:পশ্চিমবঙ্গ সম্পর্কিত তালিকা
বিষয়শ্রেণী:ভারতীয় রাজ্যের রাজ্যপালদের তালিকা
বিষয়শ্রেণী:পশ্চিমবঙ্গের রাজ্যপাল
সোহা আলি খান

**সোহা আলি খান** (হিন্দি ভাষায়: सोहा अली खान) ভারতের পাতৌদি অঞ্চলের নবাব ও ভারতের প্রাক্তন ক্রিকেট দলের অধিনায়ক মনসুর আলি খান পাতৌদি এবং অভিনেত্রী শর্মিলা ঠাকুরের মেয়ে। সোহা বেশ কয়েকটি হিন্দি ও বাংলা ছায়াছবিতে অভিনয় করেছেন।

## ব্যক্তিগত জীবন
সোহা জুলাই ২০১৪ সালে প্যারিসে কুনাল খামু এর সাথে বাগদান হয়েছিল  এবং মুম্বইয়ে তাকে বিয়ে করেছেন  ২৫ শে জানুয়ারী ২০১৫।. তিনি কন্যা সন্তানের জন্ম দিয়েছেন, ইনায়া নওমি খেমু, ২৯ সেপ্টেম্বর ২০১৭এ। 

## চলচ্চিত্রের তালিকা

## তথ্যসূত্র

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:নয়াদিল্লির অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:সাইফ আলি খান
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ঠাকুর পরিবার
বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী
অ্যান্ডি মারি

**অ্যান্ড্রু "অ্যান্ডি" মারি** () (জন্ম ১৫ই মে, ১৯৮৭) একজন ব্রিটিশ ও স্কটিশ পেশাদার টেনিস খেলোয়াড়। তিনি বর্তমানে যুক্তরাজ্যের সেরা টেনিস খেলোয়াড়। এটিপি র‍্যাঙ্কিং-এ প্রথমবারের মত তিনি২০০৭ সালে শীর্ষ দশে স্থান লাভ করেন এবং ২০০৯ এর আগস্টে ও ২০১৩ এর এপ্রিল/মে মাসে বিশ্ব র‍্যাঙ্কিং-এ দ্বিতীয় স্থান লাভ করেন। মারি ইউএস ওপেন এবং উইম্বলডন চ্যাম্পিয়নশিপ উভয় শিরোপাই অর্জন করেছেন। এছাড়া ২০১২ অলিম্পিকের পুরুষ একক টেনিসেও তিনি শিরোপা অর্জন করেন।

২০১২ ইউএস ওপেনে পাঁচ সেটে নোভাক জকোভিচকে হারিয়ে গ্র্যান্ড স্ল্যাম জিতে ১৯৭৭ সালের পর মারি প্রথম ব্রিটিশ খেলোয়াড় হন। ২০১৩ এর ৭ জুলাই মারি ২০১৩ উইম্বলডন চ্যাম্পিয়নশিপ জয় করেন যা ৭৭ বছর পূর্বে ব্রিটিশ খেলোয়াড় ফ্রেড পেরি এই জয় অর্জন করেছিলেন। এই খেলাতেও মারি জোকোভিচকে হারিয়েছিলেন। মারি তার জীবনের প্রথম উইম্বলডন ফাইনালে রজার ফেদেরারের কাছে হারার পর ২০১২ অলিম্পিক গেমসের পুরুষ এককে ফেদেরারকে পরাজিত করেন। ২০১২ গ্রীষ্মকালীন অলিম্পিকে মারি রৌপ্য পদক অর্জন করেন। এছাড়া পাঁচটি গ্র্যান্ড স্ল্যাম ফাইনালে মারি রানার-আপ হয়েছিলেন: ২০০৮ ইউএস ওপেন, ২০১০ অস্ট্রেলিয়ান ওপেন, ২০১১ অস্ট্রেলিয়ান ওপেন, ২০১২ উইম্বলডন এবং ২০১৩ অস্ট্রেলিয়ান ওপেন। এর মধ্যে তিনটিতে তিনি রজার ফেদেরারের কাছে এবং বাকি দু'টিতে নোভাক জকোভিচের কাছে পরাজিত হন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:ব্রিটিশ টেনিস খেলোয়াড়
বিষয়শ্রেণী:স্কটিশ টেনিস খেলোয়াড়
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেনিসে অলিম্পিক পদক বিজয়ী
বিষয়শ্রেণী:ইউএস ওপেন বিজয়ী
বিষয়শ্রেণী:হপম্যান কাপের প্রতিযোগী
বিষয়শ্রেণী:বিশ্বের ১নং টেনিস খেলোয়াড়
বিষয়শ্রেণী:উইম্বলডন বিজয়ী
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:অলিম্পিক স্বর্ণপদক বিজয়ী ব্রিটিশ
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:২০০৮ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:নারীবাদী পুরুষ
বিষয়শ্রেণী:নাইটস ব্যাচেলর
বিষয়শ্রেণী:নাইটহুড খেতাবপ্রাপ্ত ক্রীড়ায় খেলোয়াড় ও কর্মকর্তা
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:স্কটল্যান্ডীয় নারীবাদী
বিষয়শ্রেণী:বিবিসি বর্ষসেরা ক্রীড়া ব্যক্তিত্ব বিজয়ী
বিষয়শ্রেণী:অলিম্পিক রৌপ্যপদক বিজয়ী ব্রিটিশ
বিষয়শ্রেণী:ইউএস ওপেন (টেনিস) জুনিয়র চ্যাম্পিয়ন
বিষয়শ্রেণী:ব্রিটিশ নারীবাদী
বিষয়শ্রেণী:২০২৪ গ্রীষ্মকালীন অলিম্পিকের টেনিস খেলোয়াড়
সত্যমেব জয়তে

[150px|thumb|[ভারতের জাতীয় প্রতীক|ভারতের জাতীয় প্রতীকের তলায় *সত্যমেব জয়তে* মন্ত্র]]
***সত্যমেব জয়তে*** () ভারতের রাষ্ট্রীয় নীতিবাক্য। এর অর্থ "সত্যের জয় অবশ্যম্ভাবী।" *সত্যমেব জয়তে* মুন্ডক উপনিষদের একটি মন্ত্র।  ১৯১৮ খ্রিষ্টাব্দে মহাত্মা পণ্ডিত মদন মোহন মালব্য ভারতের জাতীয় কংগ্রেসের সভাপতি থাকার সময় এই মন্ত্রটিকে জাতীয় রাজনীতিতে নিয়ে এসে খুব জনপ্রিয় করেন। তিনি পরবর্তী কালে "অখিল ভারতীয় হিন্দু মহাসভা" গঠন করেছিলেন। বর্তমান "ভারতীয় জনতা পার্টি"-র তিনি একজন চিন্তাবিদ ছিলেন ও এরই সাথে তিনি "হিন্দু জাতীয়তাবাদের" সূচনা করেছিলেন। এরই সাথে তিনি বর্তমান বিখ্যাত বেনারস হিন্দু বিশ্ববিদ্যালয়ের একাধারে প্রতিষ্ঠাতা ও উপাচার্য ছিলেন। এই মন্ত্রটি দেবনাগরী হরফে ভারতের জাতীয় প্রতীকের নিচের অংশে এবং সমস্ত ভারতীয় মুদ্রায় লেখা থাকে।

## মূল মন্ত্র

## তথ্যসূত্র

বিষয়শ্রেণী:ভারতের জাতীয় চিহ্ন
বিষয়শ্রেণী:সংস্কৃত নীতিবাক্য
বিষয়শ্রেণী:জাতীয় নীতিবাক্য
বিষয়শ্রেণী:হিন্দু মন্ত্র
বিষয়শ্রেণী:উপনিষদীয় ধারণা
ভারতের সুবর্ণ যুগ

থাম্ব|প্রাচীন ভারতের মানচিত্র
**ভারতের সুবর্ণ যুগ** বলতে খ্রীষ্টীয় তৃতীয় শতাব্দী থেকে খ্রীষ্টীয় ষষ্ঠ শতাব্দী সময়ের যুগ কে বলা হয়। এই সময় কালে ভারতের ইতিহাসে জ্ঞান বিজ্ঞান,গণিত, স্থাপত্য, ধর্ম, ললিত কলা, দর্শন ইত্যাদি বিভিন্ন ক্ষেত্রে প্রভুত উন্নতি সাধন হয়েছিল।

বিষয়শ্রেণী:এশিয়ার ইতিহাস
বিষয়শ্রেণী:দক্ষিণ এশিয়ার ইতিহাস
বিষয়শ্রেণী:ভারতের ইতিহাস
বিষয়শ্রেণী:প্রাচীন ভারত
বিষয়শ্রেণী:স্বর্ণযুগ
প্রজাতন্ত্র

thumb|প্রজাতান্ত্রিক দেশসমূহ
একটি **প্রজাতন্ত্র**, **গণরাজ্য** বা **গণরাষ্ট্র** হল এমন একটি সরকার ব্যবস্থা যেখানে সর্বোচ্চ ক্ষমতা ভোগ করে জনগণ বা জনগণের একাংশ। কোনো রাজা বা রানি এই জাতীয় সরকার ব্যবস্থায় সরকার প্রধানের পদটি পেতে পারেন না। ইংরেজি ভাষায় "প্রজাতন্ত্র" শব্দের প্রতিশব্দ “রিপাবলিক” () এসেছে লাতিন শব্দবন্ধ “রেস পুবলিকা” () শব্দবন্ধটি থেকে, যার আক্ষরিক অর্থ “জনগণ-সংক্রান্ত একটি বিষয়”।

প্রাচীন ও আধুনিক প্রজাতান্ত্রিক রাষ্ট্রগুলি নিজস্ব আদর্শ ও গঠন অনুযায়ী ভিন্ন ভিন্ন প্রকৃতির হয়ে থাকে। সাধারণত রাজশক্তি-বিহীন রাষ্ট্রকেই প্রজাতন্ত্র বলা হয়। মার্কিন যুক্তরাষ্ট্র ও ফ্রান্সে শাসনবিভাগ সংবিধান ও সাধারণ ভোটাধিকার, উভয়ের দ্বারাই বিধিবদ্ধ হয়। মার্কিন যুক্তরাষ্ট্রে জেমস ম্যাডিসন *প্রজাতন্ত্র*-কে গণতন্ত্রের সঙ্গে তুলনা করে দেখিয়েছেন গণতান্ত্রিক রাষ্ট্রগুলির রাষ্ট্রপ্রকৃতির জন্য গণতন্ত্রের চাহিদাই বেশি। মন্তেস্কুর মতে, গণতান্ত্রিক দেশে সকল নাগরিক শাসনকার্যে অংশগ্রহণ করেন। কিন্তু অভিজাততন্ত্রে কেবলমাত্র মুষ্টিমেয় কিছু মানুষ শাসনকার্যে অংশ নেওয়ার সুযোগ পান। আধুনিক রাষ্ট্রবিজ্ঞানে প্রজাতন্ত্রবাদকে গণ গুণাগুণ-ভিত্তিক এবং উদারনীতিবাদ প্রভৃতি আদর্শগুলি থেকে পৃথক একটি নির্দিষ্ট আদর্শ মনে করা হয়।

প্রজাতান্ত্রিক রাষ্ট্রগুলি সাধারণত সার্বভৌম রাষ্ট্র হয়ে থাকে। তবে অনেক উপ-রাষ্ট্রীয় অঞ্চলও (যেখানে "প্রজাতান্ত্রিক" ধাঁচের সরকার ব্যবস্থার প্রবর্তিত) প্রজাতন্ত্র নামে চিহ্নিত হয়ে থাকে। উদাহরণস্বরূপ, মার্কিন সংবিধানের চার নং অনুচ্ছেদ অনুযায়ী, "যুক্তরাষ্ট্রের প্রত্যেক অঙ্গরাজ্যে প্রজাতান্ত্রিক ধাঁচের সরকার গঠন নিশ্চিত" করা হয়েছে। অতীতে সোভিয়েত ইউনিয়ন ছিল একাধিক বিচ্ছিন্ন ও নামসর্বস্ব সার্বভৌমত্ব-প্রাপ্ত সোভিয়েত সোশ্যাল রিপাবলিক নিয়ে গঠিত একটি অখণ্ড দেশ।

নিকোলো মেকিয়াভেলি তার *[[ডিসকোর্সেস অন লিভি]]* গ্রন্থে প্রজাতান্ত্রিক আদর্শের শাসনব্যবস্থা ও মূল গঠনশৈলীটি ব্যাখ্যা করেছিলেন। এই ব্যাখ্যা এবং তার সমসাময়িক লিওনার্দো ব্রুনি প্রমুখের রচনা থেকে রাষ্ট্রবিজ্ঞানের প্রজাতন্ত্রবাদ নামক শাখাটির উৎপত্তি ঘটে।

## তথ্যসূত্র

## আরও পড়ুন
* Martin van Gelderen & Quentin Skinner, eds., *Republicanism: A Shared European Heritage*, v1, *Republicanism and Constitutionalism in Early Modern Europe*, Cambridge: Cambridge University Press., 2002
* Martin van Gelderen & Quentin Skinner, eds., *Republicanism: A Shared European Heritage*, v2, *The Values of Republicanism in Early Modern Europe*, Cambridge: Cambridge U.P., 2002
* Frédéric Monera, *L'idée de République et la jurisprudence du Conseil constitutionnel* — Paris: L.G.D.J., 2004 FNAC.com, LGDJ.fr
* James Hankins, "Exclusivist Republicanism and the Non-Monarchical Republic," Political Theory 38.4 (August 2010), 452-482.

বিষয়শ্রেণী:রাষ্ট্রবিজ্ঞান
বিষয়শ্রেণী:সরকার
বিষয়শ্রেণী:প্রজাতন্ত্র
বিষয়শ্রেণী:প্রজাতন্ত্রবাদ
অর্ধেন্দুভূষণ বর্ধন

থাম্ব|অর্ধেন্দুভূষণ বর্ধন
**অর্ধেন্দুভূষণ বর্ধন** (; ২৪ সেপ্টেম্বর, ১৯২৪ - ২ জানুয়ারি, ২০১৬) হলেন ভারতের অন্যতম প্রাচীন রাজনৈতিক দল ভারতের কমিউনিস্ট পার্টির (সি পি আই) প্রাক্তন সাধারণ সম্পাদক। তিনি বরিশালে জন্মগ্রহণ করেন এবং পনেরো বছর বয়সে নাগপুরে আসেন। তিনি অনেকগুলো নির্বাচনে অংশ নিলেও কেবল ১৯৫৭-তে মহারাষ্ট্র প্রাদেশিক পরিষদে নির্দল হিসেবে জেতেন। নাগপুর থেকে নির্বাচন করে তিনি ১৯৬৭ এবং ১৯৮০ সালের লোকসভা নির্বাচনে হারেন। ১৯৯০ সালের বছরগুলোতে তিনি দিল্লির রাজনীতিতে আসেন এবং পার্টির সাধারণ সম্পাদক হন; ১৯৯৬ সালে ইন্দ্রজিৎ গুপ্তের পরে তিনি সাধারণ সম্পাদক হিসাবে দ্বায়িত্ব পালন করেন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:ভারতের কমিউনিস্ট পার্টির রাজনীতিবিদ
বিষয়শ্রেণী:ভারতে রাজনৈতিক দলের নেতা
বিষয়শ্রেণী:নাগপুর জেলার ব্যক্তি
বিষয়শ্রেণী:বরিশাল জেলার রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
স্কর্পিয়ন্স

**স্কর্পিয়ন্স** জার্মানির হানোফার শহর থেকে আগত একটি হেভি মেটাল ও রক সঙ্গীত ব্যান্ড। তারা ১৯৮০-র দশকে খ্যাতির শীর্ষে পৌঁছে। এসময় তাদের গাওয়া *রক ইউ লাইক আ হারিকেন*, *নো ওয়ান লাইক ইউ*, *স্টিল লাভিং ইউ*, *উইন্ড অভ চেঞ্জ* গানগুলি সারা বিশ্বে জনপ্রিয়তা লাভ করে। ব্যান্ডটি বিশ্বব্যাপী ১০ কোটি ৭০ লক্ষেরও বেশি অ্যালবাম বিক্রি করেছে। উইন্ড অফ চেঞ্জ তাদের সর্বাধিক বিক্রিত সিঙ্গেলস । যেটি প্রায় ৪ কোটি কপি বিক্রি হয়েছে।

## তথ্যসূত্র

]

 -->

## বহিঃসংযোগ

* 
* Unofficial Scorpions FaceBook Group hosted by Dan Schenker
* Official website "Big City Nights – The Scorpions Film", documentary
* Official Scorpions profile on Allmusic
* Photos from concert Scorpions in Minsk 29.04.2010, Final World tour
* Photos from press-conference Scorpions in Minsk 29.04.2010
* Scorpions live photo gallery

বিষয়শ্রেণী:হেভি মেটাল সঙ্গীত দল
বিষয়শ্রেণী:জার্মান সঙ্গীত দল
বিষয়শ্রেণী:আরসিএ রেকর্ডসের শিল্পী
বিষয়শ্রেণী:হার্ভেস্ট রেকর্ডসের শিল্পী
বিষয়শ্রেণী:১৯৬৫-এ প্রতিষ্ঠিত সঙ্গীত দল
বিষয়শ্রেণী:১৯৬৫-এ পশ্চিম জার্মানিতে প্রতিষ্ঠিত
অঘোষ উভয়ৌষ্ঠ্য উষ্মধ্বনি

**অঘোষ উভয়ৌষ্ঠ্য ঊষ্মধ্বনি** () এক ধরনের ব্যঞ্জনধ্বনি, যা কোন কোন মনুষ্য কথ্য ভাষাতে ব্যবহৃত হয়। ধ্বনিটিকে আন্তর্জাতিক ধ্বনিমূলক বর্ণমালাতে  প্রতীক দিয়ে নির্দেশ করা হয়, এবংএক্স-সাম্পা পদ্ধতিতে এর প্রতীক p\।

## বৈশিষ্ট্য
অঘোষ ওষ্ঠ্য ঊষ্মধ্বনির বৈশিষ্ট্যগুলি নিম্নরূপ:
* উচ্চারণের ধরন অনুযায়ী এটি একটি ঊষ্ম ব্যঞ্জনধ্বনি, অর্থাৎ এটির উচ্চারণস্থলে বাতাসকে একটি সরু পথের মধ্য দিয়ে প্রবাহিত হতে হয়, এবং এতে বাতাসে আন্দোলনের (turbulance) সৃষ্টি হয়।
* উচ্চারণস্থল অনুযায়ী এটি একটি ওষ্ঠ্য ব্যঞ্জনধ্বনি, অর্থাৎ এটি উভয় ঠোঁটের সাহায্যে উচ্চারিত হয়।
* স্বননের প্রকার অনুযায়ী এটি একটি অঘোষ ধ্বনি, অর্থাৎ এটি স্বরতন্ত্রীর কম্পন ব্যতিরেকে উচ্চারিত হয়।
* এটি একটি মৌখিক ব্যঞ্জনধ্বনি, অর্থাৎ এটি উচ্চারণের সময় বাতাস মুখ দিয়ে নিঃসৃত হয়।
* এটি একটি কেন্দ্রীয় ব্যঞ্জনধ্বনি, অর্থাৎ এটি উচ্চারণের সময় বাতাস জিহ্বার মধ্যভাগের উপর দিয়ে প্রবাহিত হয়, পার্শ্ব দিয়ে নয়।
* ধ্বনিটির বায়ুপ্রবাহ কৌশল ফুসফুসীয় বহির্মুখী ধরনের, অর্থাৎ ধ্বনিটি উচ্চারণের সময় বাতাস মুখ থেকে বা কণ্ঠনালীপথ থেকে উৎপন্ন হয় না, বরং ফুসফুস থেকে উৎপন্ন হয়ে কণ্ঠনালী হয়ে বাইরের দিকে বেরিয়ে আসে।

## নমুনা

## তথ্যসূত্র

## গ্রন্থপঞ্জি
* 
* 

বিষয়শ্রেণী:উষ্ম ব্যঞ্জনধ্বনি
বিষয়শ্রেণী:ওষ্ঠ্য ব্যঞ্জনধ্বনি
বিষয়শ্রেণী:আন্তর্জাতিক ধ্বনিমূলক বর্ণমালা
বর্গমাইল

**বর্গমাইল** (সংক্ষিপ্ত রূপে **sq&nbsp;mi** এবং মাঝে মাঝে **mi<sup>2</sup>**) ক্ষেত্রফল পরিমাপ করার ইমপেরিয়াল ও ইউএস একক যা সংবিধি মাইলের বর্গক্ষেত্র-এর সমান।

এক বর্গ মাইল সমান:
*৪,০১৪,৪৮৯,৬০০ বর্গইঞ্চি
*২৭,৮৭৮,৪০০ বর্গফুট
*৩,০৯৭,৬০০ বর্গইয়ার্ড
*৬৪০ একর
*২৫৬০ রোড

একটি বর্গ মাইল নিম্নলিখিত মেট্রিক মান পরিমাপের সমতুল্যঃ-
*২৫,৮৯৯,৮৮১,১০৩.৩৬ বর্গসেন্টিমিটার
*২,৫৮৯,৯৮৮.১১০৩৩৬ বর্গমিটার
*২৫৮.৯৯৮৮১১০৩৩৬ হেক্টর
*২.৫৮৯৯৮৮১১০৩৩৬ বর্গকিলোমিটার

## তথ্যসূত্র

* Formula Conversion, Square miles to numerous area units with algebraic steps and unit cancellation shown

বিষয়শ্রেণী:ক্ষেত্রফলের একক
বিষয়শ্রেণী:ইম্পেরিয়াল একক
বিজয়নগর সাম্রাজ্য

**বিজয়নগর সাম্রাজ্য** (কন্নড়: ವಿಜಯನಗರ ಸಾಮ್ರಾಜ್ಯ, *Vijayanagara Sāmrājya*; তেলুগু: విజయనగర సామ్రాజ్యము, *Vijayanagara Sāmrājyamu*) ছিল দক্ষিণ ভারতের একটি মধ্যযুগীয় সাম্রাজ্য। পর্তুগিজরা এই সাম্রাজ্যকে **বিসনাগা রাজ্য** নামে অভিহিত করে। ১৩৩৬ খ্রিষ্টাব্দে (প্রথম) হরিহর ও তার ভ্রাতা (প্রথম) বুক্কা রায় এই সাম্রাজ্য প্রতিষ্ঠা করেন। ত্রয়োদশ শতাব্দীর শেষভাগে দক্ষিণ ভারতে মুসলিম সুলতান-দের আক্রমণ প্রতিহত করে এই সাম্রাজ্য নিজস্ব প্রভাব বিস্তারে সক্ষম হয়। ১৬৪৬ সাল পর্যন্ত এই সাম্রাজ্যের অস্তিত্ব ছিল। তবে ১৫৬৫ সালে দাক্ষিণাত্য সালতানাতের নিকট যুদ্ধে পরাজিত হয়ে এই সাম্রাজ্যের পতনের সূত্রপাত ঘটে। এই সাম্রাজ্য তার রাজধানী বিজয়নগরের নামে চিহ্নিত। বর্তমান কর্ণাটক রাজ্যের হাম্পিতে এই শহরের ধ্বংসাবশেষ বর্তমানে একটি বিশ্বঐতিহ্য স্থল। মধ্যযুগীয় ইউরোপীয় পর্যটক ডোমিনগো পেজ, ফার্নাও নানস ও নিকোলো ডি কন্টি প্রমুখের রচনা এবং স্থানীয় সাহিত্য থেকে এই সাম্রাজ্যের ইতিহাস সম্পর্কে জানা যায়। বিজয়নগরের শক্তি ও সমৃদ্ধির প্রমাণ মিলেছে পুরাতাত্ত্বিক খননকার্যের মাধ্যমে।

এই সাম্রাজ্যের নিদর্শন স্বরূপ নানা স্থাপত্য ছড়িয়ে রয়েছে সমগ্র দক্ষিণ ভারত জুড়ে। এর শ্রেষ্ঠ নিদর্শন অবশ্যই হাম্পি। দক্ষিণ ভারতের প্রাচীন মন্দির নির্মাণশৈলীগুলির সংমিশ্রণে সৃষ্টি হয়েছিল বিজয়নগর স্থাপত্য। এর হিন্দু নির্মাণশৈলীর মধ্যে সকল ধর্মবিশ্বাস ও স্থানীয় শৈলীগুলির মিলন ঘটেছিল। স্থানীয় গ্র্যানাইট পাথরে এই শৈলী গড়ে ওঠে। ধর্মনিরপেক্ষ রাজকীয় স্থাপত্য নিদর্শনগুলিতে উত্তর দাক্ষিণাত্য সুলতানির প্রভাব সুস্পষ্ট। দক্ষ প্রশাসন ও বৈদেশিক বাণিজ্যের কল্যাণে এই সাম্রাজ্যে জলসেচের নতুন প্রযুক্তি আমদানি করা সম্ভব হয়। বিজয়নগর সাম্রাজ্য শিল্প ও সাহিত্যের পৃষ্ঠপোষক ছিল। কন্নড়, তেলুগু, তামিল ও সংস্কৃত সাহিত্যে এই সাম্রাজ্যের পৃষ্টপোষকতায় এক নতুন যুগের সূচনা হয়। কর্ণাটকী সংগীত এই সাম্রাজ্যের রাজত্বকালেই তার বর্তমান রূপটি লাভ করে। দক্ষিণ ভারতে ইতিহাসে হিন্দুধর্মকে কেন্দ্র করে রাষ্ট্রীয় সংহতি সাধনের মাধ্যমে বিজয়নগর সাম্রাজ্য এক গুরুত্বপূর্ণ ভূমিকা গ্রহণ করেছিল।

## পাদটীকা


বিষয়শ্রেণী:এশিয়ার ইতিহাস
বিষয়শ্রেণী:দক্ষিণ এশিয়ার ইতিহাস
বিষয়শ্রেণী:ভারতের ইতিহাস
বিষয়শ্রেণী:প্রাক্তন সাম্রাজ্য
বিষয়শ্রেণী:ঐতিহাসিক হিন্দু রাজ্য
বিষয়শ্রেণী:ঐতিহাসিক হিন্দু সাম্রাজ্য
বিষয়শ্রেণী:কর্ণাটকের ইতিহাস
রিশার্ড ভাগনার

thumb|right|রিশার্ড ভাগনার
**রিশার্ড ভাগনার** () জার্মান সুরকার ছিলেন। তিনি তাঁর *ট্রিস্টান উন্ড ইজোল্ডে* সঙ্গীতকর্মটির মাধ্যমে পাশ্চাত্য ধ্রুপদী সঙ্গীতে বিপ্লব ঘটান। এছাড়া তিনি *রিং সাইকেল* এবং *মাইস্টারজিঙার ফন নুর্নবের্গ* নামের অপেরাগুলির মাধ্যমে অপেরা রচনার ক্ষেত্রেও সুদূরপ্রসারী প্রভাব রাখেন। তিনি জার্মানির বায়রয়ট শহরে একটি সঙ্গীত হল নির্মাণ করেন, যেখানে বর্তমানে প্রতি বছর রিশার্ড ভাগনার উৎসব বা ফেস্টসষ্পিলে অনুষ্ঠিত হয়। তাঁকে বায়রয়ট শহরেই সমাধিত করা হয়।

## তথ্যসূত্র

বিষয়শ্রেণী:১৮১৩-এ জন্ম
বিষয়শ্রেণী:১৮৮৩-এ মৃত্যু
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৮৪৮-এর বিপ্লবের ব্যক্তি
বিষয়শ্রেণী:রোমান্টিক সুরকার
বিষয়শ্রেণী:পুরুষ অপেরা সুরকার
বিষয়শ্রেণী:জার্মান সুরকার
বিষয়শ্রেণী:জার্মান জাতীয়তাবাদ
কাঠগোলাপ

**কাঠগোলাপ** (), (দ্বিপদ নাম: ***Plumeria***) হচ্ছে Apocynaceae পরিবারের একটি সপুষ্পক উদ্ভিদের গণের নাম। কাঠগোলাপ মেক্সিকো, মধ্য আমেরিকা, ভেনেজুয়েলা ও দক্ষিণ ভারতের স্থানীয় ফুল। কাঠগোলাপ বিভিন্ন নামে পরিচিত যেমন গুলাচি, গোলাইচ, গোলকচাঁপা, চালতাগোলাপ, গরুড়চাঁপা ইত্যাদি।

## বিবরণ
গাছটি ৮-১০ মিটার পর্যন্ত উঁচু হতে পারে। কাঠগোলাপ বিচিত্র গড়নের হয়ে থাকে। ফুলের অন্যতম বৈশিষ্ট্য হলও কোনো কোনো ফুল দুধের মতো সাদা, কোনোটি সাদা পাপড়ির উপর হলুদ দাগ, আবার কোনোটি লালচে গোলাপি রঙের। আবার সাদা রঙের
কিছু ফুল দীর্ঘ মঞ্জরিদণ্ডের আগায় ঝুলে থাকে।

## প্রজাতিসমূহ
গৃহীত প্রজাতিসমূহ

## চিত্রমালা

Image:Fruit & flower I IMG 4181.jpg|ফল ও ফুল
Image:Flower I IMG 8330.jpg|ফুল
Image:Bark I IMG 4179.jpg|কাণ্ড
Image:Leaves I IMG 8331.jpg|পাতাগুলি
Image:White Plumeria.JPG|ফুল
Image:Pink_Frangipani.JPG|Pink Plumeria – Guadeloupe
Image: গোলাপি কাঠ গোলাপ.jpg


## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:মধ্য আমেরিকার উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:ক্যারিবীয় দ্বীপপুঞ্জের উদ্ভিদ
নাগকেশর

**নাগকেশর** এক প্রকার সপুষ্পক বৃক্ষ, এর বৈজ্ঞানিক নাম *Ochrocarpos longifolius* যা Calophyllaceae পরিবারভুক্ত।  ভারতের পশ্চিমঘাটে এটি পাওয়া যায়। এটি এক ধরনের চিরসবুজ বৃক্ষ। বাংলাদেশের উত্তরাঞ্চল ও চট্টগ্রাম অঞ্চলে এই গাছ সবচেয়ে বেশি দেখা যায়। এছাড়া ভারতের পশ্চিমবঙ্গ, উড়িষ্যা, পশ্চিমঘাট ও দক্ষিণ ভারতেও এটি প্রচুর জন্মে। উল্লেখ্য, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি।

## বর্ণনা
নাগকেশর গাছ প্রায় ৩০ মিটার লম্বা হয়। এদের ডাল বেশ নরম এবং প্রস্থচ্ছেদ গোলাকার। এর বাকল ১ সেমি পুরু এবং লালচে। এর কাঠের রঙও হালকা লাল এবং বেশ শক্ত। এই গাছ পত্রবহুল। পাতা গাঢ় সবুজ। পত্রফলক ১২-২২ সেমি লম্বা এবং ৫-৭ সেমি চওড়া। পাতা নিচের দিকে নুয়ে থাকে। পত্রবৃন্ত .৫ সেমি লম্বা হয়। এই গাছে সুগন্ধযুক্ত ছোটো ফুল হয়। ফুল উভয় লিঙ্গিক। ফুলের ব্যাস ১ সেমি হয়। ফুলের বহিচ্ছদ ৪টি এবং দুই সারিতে থাকে। পাপড়ি হলদেটে লাল। পুংকেশর অনেকগুলো এবং সোনালি রঙের। গর্ভকেশরের মুণ্ডু ঢালের মতো। নাগকেশরের ফল মোচাকৃতির; যার দৈর্ঘ্য ২.৫-৩ সেমি। ফুল থেকে এক ধরনের কষ বা আঠা হয়। ফলে বীজ থাকে ১-৪টি।  বীজ ধূসর রঙের। ফেব্রুয়ারি-এপ্রিল মাসে ফুল ফোটে । সেপ্টেম্বর মাসে ফল হয়।

## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:গাছ
ভারত–পাকিস্তান যুদ্ধ ১৯৪৭

থাম্ব|১৯৮৭ সালে যুদ্ধরত ভারতীয় সেনা
**ভারত–পাকিস্তান যুদ্ধ ১৯৪৭-৪৮** (, ) বা **প্রথম ভারত-পাকিস্তান যুদ্ধ** বা **প্রথম কাশ্মীর যুদ্ধ** ভারত ও পাকিস্তানের মধ্যে ঘটিত প্রথম যুদ্ধ যা মূলত কাশ্মীর সমস্যাকে কেন্দ্র করে ঘটেছিল।

## আরও দেখুন

* কাশ্মীর সমস্যা
* ১৯৬৫-এর ভারত–পাকিস্তান যুদ্ধ
* তৃতীয় ভারত-পাকিস্তান যুদ্ধ

## তথ্যসূত্র

## বহিঃসংযোগ

বিষয়শ্রেণী:ভারত–পাকিস্তান যুদ্ধ
বিষয়শ্রেণী:ভারত–পাকিস্তান সম্পর্ক
বিষয়শ্রেণী:১৯৪৭-এ যুদ্ধ
বিষয়শ্রেণী:১৯৪৭-এ ভারত
বিষয়শ্রেণী:১৯৪৮-এ ভারত
বিষয়শ্রেণী:১৯৪৯-এ ভারত
বিষয়শ্রেণী:১৯৪৭-এর সশস্ত্র সংঘাত
বিষয়শ্রেণী:পাকিস্তানের ইতিহাস
বিষয়শ্রেণী:কাশ্মীর সমস্যা
বিষয়শ্রেণী:পাকিস্তানের সামরিক ইতিহাস
বিষয়শ্রেণী:নেহরু প্রশাসন
বিষয়শ্রেণী:ভারত জড়িত যুদ্ধ
বিষয়শ্রেণী:আজাদ কাশ্মীরের ইতিহাস
গড় পঞ্চকোট

**গড় পঞ্চকোট** ভারতের পশ্চিমবঙ্গের পুরুলিয়া জেলায় পঞ্চকোট পাহাড়ের কোলে অবস্থিত একটি প্রত্নস্থল। এই স্থানটি ঐ অঞ্চল শাসনকারী শিখর রাজবংশের রাজধানী ছিল।

## গড়
গড় পঞ্চকোট প্রায় পাঁচ মাইল বিস্তৃত একটি দুর্গ ছিল। এই গড়ের চারিপাশের প্রতিরক্ষা ব্যবস্থা বারো বর্গমাইল এলাকা জুড়ে বিস্তৃত ছিল এবং এটি পরিখা দিয়ে ঘেরা ছিল। মূল দুর্গ পাথরের দেওয়াল দিয়ে ঘেরা ছিল।

## স্থাপত্য
গড় পঞ্চকোটের অধিকাংশ স্থাপত্য বর্তমানে ধ্বংসপ্রাপ্ত বা অবলুপ্তির পথে। এই স্থানে বেশ কয়েকটি মন্দির রয়েছে, যেগুলি উপযুক্ত সংরক্ষণের অভাবে ধ্বংসস্তূপে পরিণত হয়েছে।

### তোরণ
১৮৭২ খ্রিষ্টাব্দে জে ডি বেগলার গড় পঞ্চকোট ভ্রমণ করে আঁখ দুয়ার, বাজার মহল দুয়ার, খড়িবাড়ি দুয়ার এবং দুয়ার বাঁধ নামক চারটি তোরণের বর্ণনা করেন। তিনি দুয়ার বাঁধ ও খড়িবাড়ি দুয়ারের গায়ে উৎকীর্ণ লিপিতে মল্লরাজ বীর হাম্বিরের নামের উপস্থিতি লক্ষ্য করেন, যা থেকে প্রমাণ পাওয়া যায় যে পঞ্চকোট রাজ্য মল্লভূমের অধীনস্থ হয়েছিল।

### পঞ্চরত্ন মন্দির
গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে।

### কঙ্কালী মাতার মন্দির
গড়ের পশ্চিমদিকে প্রস্তর নির্মিত কঙ্কালী মাতার ভগ্নপ্রায় মন্দিরের অস্তিত্ব বর্তমান। মন্দিরের সামনের অংশ অক্ষত হলেও পেছনের অংশ সম্পূর্ণ ধ্বংসপ্রাপ্ত। কঙ্কালী মাতা পঞ্চকোট রাজ্যের কুলদেবী হলেও বর্তমানে এই মন্দিরে কোন বিগ্রহ নেই। মন্দিরের প্রবেশপথের ওপরে কোন লিপি বা মূর্তি খোদিত ছিল, যা বর্তমানে বিনষ্ট হয়েছে।

### অন্যান্য স্থাপত্য
গড়ের বাম দিকে প্রস্তর নির্মিত কল্যাণীশ্বরী দেবী মন্দিরের ধ্বংসাবশেষ বর্তমান। এছাড়াও দুইটি প্রায় ধ্বংসপ্রাপ্ত জোড়বাংলা মন্দির এই স্থানে অবস্থিত। এছাড়া পঞ্চকোট পাহাড়ের পাদদেশে রাজপ্রাসাদের ধ্বংসাবশেষ ও কর্মচারীদের বাসস্থান অবস্থিত।

## চিত্রশালা

Garh_Panchkot_-_Signage_(2).jpg|গড় পঞ্চকোট যাবার পথনির্দেশ
Pancharatna Temple, Garh Panchakot.JPG|পঞ্চরত্ন রাস মন্দিরের সম্মুখভাগ
Ruined Pancharatna Temple, Garh Panchakot.JPG|ধ্বংসপ্রাপ্ত পঞ্চরত্ন মন্দির
Jor Bangla Temple, Garh Panchakot.JPG|জোড় বাংলা 
Kankali Mata Temple.JPG|কঙ্কালী মাতার মন্দির


## পাদটীকা


## তথ্যসূত্র

বিষয়শ্রেণী:পুরুলিয়া জেলার প্রত্নস্থল
বিষয়শ্রেণী:পশ্চিমবঙ্গের প্রাসাদ
হেনরি দ্বীপ

**হেনরী আইল্যান্ড** ভারতের পশ্চিমবঙ্গের দক্ষিণ ২৪ পরগনা জেলার অন্তর্গত একটি দ্বীপ ও পর্যটনকেন্দ্র। এখানে মৎস্য চাষের নানা প্রকল্প আছে। শীতের সময় এখানে নানা প্রজাতির পরিযায়ী পাখি আসে। দ্বীপটি বকখালির নিকটে বঙ্গপসাগরের উপকূলে ও সুন্দরবন জাতীয় উদ্যানের দক্ষিণে অবস্থিত।

## দর্শনীয় স্থান
* দ্বীপের চারিপাশ
* সমুদ্র সৈকত
* নানা মৎস্য চাষ প্রকল্প
* ম্যানগ্রোভ অরণ্য
* শীতকালে পরিযায়ী পাখির ঝাঁক

## গ্যালারী

চিত্র:Henry's Island Tower View.jpg|হেনরী আইল্যান্ড টাওয়ার ভিউ
File:Henrys Island.jpg|হেনরী আইল্যান্ড সমুদ্র সৈকত


## তথ্যসূত্র

বিষয়শ্রেণী:দক্ষিণ চব্বিশ পরগনা জেলার দর্শনীয় স্থান
বিষয়শ্রেণী:দ্বীপ
বিষয়শ্রেণী:পশ্চিমবঙ্গের দ্বীপ
বিষয়শ্রেণী:ভারতের দ্বীপ
বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:ভারতের দর্শনীয় স্থান
বিষয়শ্রেণী:বঙ্গোপসাগরের দ্বীপ
যুক্তরাজ্যের রাজতন্ত্র

**যুক্তরাজ্যের রাজতন্ত্র** বা সাধারণভাবে **ব্রিটিশ রাজতন্ত্র** বলতে যুক্তরাজ্য ও তার ঔপনিবেশিক শাসনের সম্মিলিত সাংবিধানিক রাজতন্ত্রকে বোঝায়।

বিষয়শ্রেণী:যুক্তরাজ্যের রাজতন্ত্র
বিষয়শ্রেণী:ব্রিটিশ রাজতন্ত্র
বিষয়শ্রেণী:যুক্তরাজ্য
বিষয়শ্রেণী:সাংবিধানিক রাজতন্ত্র
বিষয়শ্রেণী:যুক্তরাজ্যের রাষ্ট্রপ্রধান
বিষয়শ্রেণী:যুক্তরাজ্য সরকার
বিষয়শ্রেণী:কমনওয়েলথ রাজ্য
বিষয়শ্রেণী:রাজ্য
ইমেইল বিপণন

থাম্ব|upright=1.5|মার্কিন জিডিপির শতাংশ হিসাবে বিজ্ঞাপনের রাজস্ব ১৯৯৫ সাল থেকে ডিজিটাল বিজ্ঞাপনের বৃদ্ধি দেখায়।

**ইমেল মারফত বিপণন** সরাসরি বিপণনের একটি অঙ্গ হল ইমেল বিপণন৷ ইমেইলকে এক্ষেত্রে যোগাযোগের মাধ্যম হিসেবে ব্যবহার করা হয়৷  অধুনা অথবা পূর্বের ক্রেতাদের সঙ্গে আন্তরিক ব্যবসায়িক সম্পর্ক বজায় রাখতে ইমেলের সাহায্য নেওয়া হয়৷ এমনকি নতুন ক্রেতা ধরতে অথবা বর্তমান ক্রেতাদের সদ্য কিছু কিনতে রাজি করাতেও এর সাহায্য নেওয়া হয়৷  অন্য কোম্পানির দ্বারা তাদের ক্রেতাদের প্রেরণ করা মেইলে বিজ্ঞাপন দেওয়াও এক প্রচলিত কৌশল৷ সমগ্র বিশ্ব জুড়েই ইমেল বিপণনের পিছনে এক বড় অঙ্কের মূল্য খরচ করা হয়ে থাকে৷

ইমেল বিপণনের জনপ্রিয়তার কারণগুলি হল অপেক্ষাকৃত কম খরচে এবং দ্রুত এক বিশাল সংখ্যক সম্ভাব্য ক্রেতাদের মধ্যে এটি ছড়িয়ে দেওয়া যায়৷ বিনিয়োগের সাফল্যের উপর অনেক বেশি নজর রাখা যায়৷ আর তাই অনলাইন বিপণনের ক্ষেত্রে সন্ধান বিপণনের পরেই ইমেল বিপণনকে সবথেকে গুরুত্ব সহকারে দেখা হয়৷ ভবিষ্যতে ব্যবহারের জন্য ইমেল বার্তাগুলিতে সহজেই পৌঁছে যাওয়া যায়৷ এমনকি বার্তাগুলির প্রত্যুত্তরের উপর নির্ভর করে ভবিষ্যৎ ব্যবসায়িক পরিকল্পনা নেওয়া সহজ হয়৷

ইমেল বিপণনের খারাপ দিকগুলি হল স্প্যাম বার্তা এর খারাপ দিকগুলির মধ্যে অন্যতম৷ স্প্যাম বার্তার সাহায্য নিয়ে প্রকৃত কোম্পানির নাম দিয়ে ক্রেতাদের সঙ্গে জালিয়াতি করা হয়ে থাকে যা প্রকৃত কোম্পানির এবং সমগ্র ইমেল বিপণনের কাছে এক চ্যালেঞ্জ হিসেবে উপস্থিত হয়েছে৷ বর্তমানে স্প্যাম মেলের আক্রমণ থেকে রক্ষা পেতে স্প্যাম ফিল্টারের ব্যবহার অনিবার্য হয়ে উঠেছে৷ তবে এই উপায়টিও পুরোপুরি সমস্যা মুক্ত নয়, এক্ষেত্রে অনেক সময় দেখা যায় যে বৈধ মেইল গুলিও ভুলবশতঃ স্প্যাম মেইল হিসেবে ফিল্টার করা হয়েছে৷ কিন্তু এটি খুব কম ক্ষেত্রেই ঘটে৷

## তথ্যসূত্র

বিষয়শ্রেণী:ইমেইল
বিষয়শ্রেণী:বিপণন
বিষয়শ্রেণী:ইন্টারনেট
বিষয়শ্রেণী:মাধ্যম অনুযায়ী বিজ্ঞাপন
বিষয়শ্রেণী:ডিজিটাল মার্কেটিং
বিষয়শ্রেণী:বাজার গবেষণা
বিষয়শ্রেণী:বিপণন কৌশল
বিষয়শ্রেণী:অনলাইন বিজ্ঞাপন
ভারতে সন্ত্রাসবাদ

**'ভারতে সন্ত্রাসবাদ** তার সীমান্ত রেখা নিয়ে অনেক অল্পবিস্তর সংঘাতকে মূল উৎস রূপে গণ্য করা যায়।বর্তমানে ভারতে জম্মু ও কাশ্মীর, মুম্বাই, মধ্য ও মধ্য-পূর্ব ভারতের(নকশাল) এবং  উত্তর-পূর্ব ভারতের সপ্ত কন্যার রাজ্য  অঞ্চলেতে প্রধান উগ্রপন্থী বা সন্ত্রাসবাদী ক্রিয়াকলাপ হচ্ছে। অতীতে, পাঞ্জাবে খালিস্থানী সন্ত্রাস ও রাজধানী দিল্লীর ( শিখ-বিরোধী দাঙ্গা) উগ্রপন্থী বা সন্ত্রাসবাদী ক্রিয়াকলাপ হয়েছে। বিচ্ছিন্নতাবাদী সংগঠন, অতি-মৌলবাদী সন্ত্রাসবাদী, বামপন্থী সন্ত্রাসবাদী ও তস্কর তথা চোরাচালানকারী সন্ত্রাসবাদী  মুলতঃ এই চারপ্রকারে ভারতীয় সন্ত্রাসবাদীদের চিহ্নিত করা হয়ে থাকে। ২০১৩ সালের হিসেবে, দেশের ৬০৮ জেলার মধ্যে ২০৫ জেলায় বিভিন্ন বিদ্রোহ এবং উগ্রপন্থী আন্দোলনের ফলে বিভিন্ন মানুষ পীড়িত ছিল। ২০১২ সালে ভারতে সন্ত্রাসী হামলায়  ২৩১ জন নাগরিকের মৃত্যু হয়েছে যেখানে বিশ্বজুড়ে সৃষ্ট সন্ত্রাসী হামলায় ১১০৯৮জন ব্যক্তির মৃত্যু ঘটেছে। অর্থাৎ বিশ্বের ১৭.৫% জনসংখ্যা বিশিষ্ট দেশে সন্ত্রাসের ফলে মৃতের সংখ্যা সারা বিশ্বে  সন্ত্রাসের ফলে মৃতের সংখ্যার ২%।  

## সন্ত্রাসবাদের সংঙ্গা

ভারত সরকার, সন্ত্রাসবাদের নিম্নলিখিত  সংজ্ঞা ব্যবহার করে যা বেশির ভাগ দেশেও ব্যবহৃত হয় এবং যার খসড়া জাতিসংঘ-এ ১৯৮৮ সালে সিমিড ও জঙ্গম্যান (Schmid & Jongman) বানিয়েছিলেন-"সন্ত্রাসবাদ হল  এমন এক উদ্বেগ-তারিত হিংস্র বর্বর পন্থা যার উদ্দেশ্য হল ছদ্মগোপনে থেকে ব্যক্তিগত ভাবে, বা দলগত ভাবে বা সন্মিলিত ভাবে  কোনো স্বৈরাচারী ব্যক্তির জন্য বা অপরাধীমুলক কা‌‌‍র্যসিদ্ধির জন্য বা রাজনৈতিক কারণের জন্য সরাসরি প্রধান উদ্দেশ্যকে ব্যাতিরেকে হিংসা ছড়ানো। সাধারনতঃ  নিজের বা নিজেদের কোনো উদ্দেশ্য প্রকাশের জন্য যথেচ্ছভাবে ( সুযোগবুঝে) বা বেছেবেছে (সাংকেতিক হিষাবে) একটি জনসমূহকে বেছে নেওয়া হয়৷ সন্ত্রাসবাদীদের পক্ষ থেকে হুমকি, বলপ্রয়োগ বা স্ব-প্রচারের উদ্দেশ্যে  ভয় এবং হিংসা-মিশ্রিত এমন এক সংবাদ পাঠানোর চেষ্টা চলে যাতে প্রধান উদ্দেশ্যকে (নাগরিক সমাজ) তাদের(সন্ত্রাসবাদীদের) দাবির প্রতি মনোনিবেশ করে।"

## ভারতের সন্ত্রাসবাদী সংগঠন
ভারতের নিষিদ্ধ সংগঠনগুলির তালিকা

SATP (South Asian Terror Portal) র ঘোষণা অনুসারে ভারতে প্রায় ১৮০ টির ও বেশি সন্ত্রাসবাদী সংগঠন সক্রিয় আছে। এদের বেশিরভাগ ভারতের প্রতিবেশী রাষ্ট্রের মধ্যে থেকে সক্রিয়।
## আরও দেখুন
*ভারতে গণহত্যার তালিকা
*সাম্প্রদায়িকতা
*ইসলামি সন্ত্রাসবাদ
*গৈরিক সন্ত্রাস
*লশকর-ই-তাইয়েবা
*ভারতের নিষিদ্ধ সংগঠনগুলির তালিকা
*অপারেশন ব্লু স্টার
*জম্মু ও কাশ্মীরে বিদ্রোহ
## তথ্যসূত্র

## বহিঃসংযোগ
* Islam, Women, and the Violence in Kashmir between India and Pakistan
*Scholars respond to the attacks in Mumbai
* South Asia Terrorism Portal
* Vandana Asthana, "Cross-Border Terrorism in India: Counterterrorism Strategies and Challenges," *ACDIS Occasional Paper* (June 2010), Program in Arms Control, Disarmament, and International Security (ACDIS), University of Illinois

বিষয়শ্রেণী:ভারতে সন্ত্রাসবাদ
বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:দেশ অনুযায়ী সন্ত্রাসবাদ
বিষয়শ্রেণী:ভারতে মানবাধিকার লঙ্ঘন
ভারতের জাতপাতের হিংসা

**ভারতের জাতপাতের হিংসা** এবং ভারতে ঘৃণার অপরাধ সংঘটিত হয়েছে যদিও জাতিপ্রথাকে ক্রমশঃ কমিয়ে আনা হয়েছে। ।মানবাধিকার পর্যবেক্ষকের প্রতিবেদন অনুসারে " দলিত এবং দরিদ্রতর জনগণ (নির্ধারিত জাতি ও উপজাতি অথবা আদিবাসী) বৈষম্য ও বিভিন্ন বাধাদান সম্মুখীন হয়েছে এবং সাম্প্রদায়িকতার সন্মুক্ষীন হয়েছে। আইনকানুন এবং নীতিমালা সুরক্ষার জন্য ভারতীয় সরকার একটি বলিষ্ঠ পদক্ষেপ গ্রহণ করেছিল , কিন্তু স্থানীয় কর্তৃপক্ষের মধ্যে যথাযথভাবে বাস্তবায়ন করা হয় নি।

বিষয়শ্রেণী:ভারতে জাতপাত
বিষয়শ্রেণী:ভারতে হিংসা
বিষয়শ্রেণী:দলিত
বিষয়শ্রেণী:জাতিগত দাঙ্গা
ইন্টারনেট বিপণন

থাম্ব|একটি বিজ্ঞাপন সংস্থা ব্যবহার করে অনলাইন বিজ্ঞাপন প্রচারের প্রক্রিয়া
**ইন্টারনেট বিপণন** ওয়েব বিপণন, অনলাইন বিপণন, বা ই-বিপণন নামেও পরিচিত৷ ইন্টারনেটের মারফত পণ্য বা পরিষেবা প্রদানের ধরনই হল ইন্টারনেট বিপণন৷ বিপণনের জগতে ইন্টারনেট বেশ কিছু অনন্য সুবিধা হাজির করেছে৷ তার মধ্যে অন্যতম হল কম খরচে এবং খুব কম সময়ে এক বিশাল সংখ্যক মানুষের কাছে পৌঁছে যাওয়া যায়৷ ইন্টারনেট বিপণনে সৃষ্টিশীলতা এবং প্রযুক্তির এক সুসংগত মেলবণ্ধন ঘটে থাকে৷ ইন্টারনেট বিপণন শুধু কোন ওয়েবসাইটের রচনা, বা কোন অন্য ওয়েবসাইটে বিজ্ঞাপন দেওয়াতেই সীমাবদ্ধ নয়, তা কোম্পানির নির্দিষ্ট পরিকল্পনা ফলপ্রসূ করে তোলার দিকেও নজর দেয়৷ বিভিন্ন ব্যবসায়িক মডেলের সঙ্গে ইন্টারনেট বিপণনের সঙ্গে ই-বাণিজ্য, প্রকাশনা ইত্যাদির নাম জড়িয়ে আছে৷

## ইন্টারনেট বিপণনের প্রকারভেদ

ইন্টারনেট বিপণনের সুনির্দিষ্ট কিছু প্রকারভেদ আছে সেগুলো হলো।

*
* অ্যাফিলিয়েট মার্কেটিং
* সিপিএ মার্কেটিং
* কন্টেন্ট মার্কেটিং
* ইমেল মার্কেটিং
* সোশ্যাল মিডিয়া মার্কেটিং।

## শিল্পমহলে প্রভাব

সঙ্গীত, চলচ্চিত্র, ব্যাঙ্ক সমেত একগুচ্ছ শিল্পে এর গভীর প্রভাব রয়েছে৷ বাজারের মালিকানার দিক থেকে রেডিও বিপণনের চেয়ে ইন্টারনেট বিপণনের গুরুত্ব বৃদ্ধি পাচ্ছে৷ বিশেষতসঙ্গীত শিল্পে ইন্টারনেটের মারফত ব্যবসার পরিমাণ দিন দিন বৃদ্ধি পাছে৷ গ্রাহকেরা সরাসরি ইন্টারনেট থেকে গান পয়সা দিয়ে ডাউনলোড করছেন৷ বর্তমানে ব্যাঙ্কগুলির মধ্যে অনলাইন পরিষেবা প্রদান করার বহর অনেক বেশি চোখে পড়ছে৷ গ্রাহকদের কাছেও অনলাইন পরিষেবা অনেক বেশি অভিপ্রেত কারণ এর ফলে তাদের ব্যাঙ্কে যাওয়ার ঝামেলায় যেতে হয় না৷ দ্রুত গতির ইন্টারনেট কানেকশেন অনলাইন পরিষেবার মান উন্নত করতে সহায়ক হয়েছে৷

ইন্টারনেট মারফত নিলাম, ই-ভাণ্ডারের মতো সুবিধাগুলির ইন্টারনেট বিপণনের অঙ্গ৷ অনলাইন বিজ্ঞাপনের জগৎও উত্তরোত্তর বৃদ্ধি পাচ্ছে৷ এমনকি বর্তমানে ভোটের প্রচারেও ইন্টারনেট বিপণনের সাহায্য নেওয়া কোন নতুন বিষয় নয়। প্রথম বিশ্বের দেশগুলির সঙ্গে পাল্লা দিয়ে উন্নয়নশীল দেশগুলিতেও ব্রডব্যাণ্ড গ্রাহকের সংখ্যা বেড়েই চলেছে।

## তথ্যসূত্র

বিষয়শ্রেণী:ইন্টারনেট
বিষয়শ্রেণী:ডিজিটাল মার্কেটিং
বিষয়শ্রেণী:বিজ্ঞাপনের কৌশল
বিষয়শ্রেণী:বিপণন কৌশল
বিষয়শ্রেণী:অনলাইন বিজ্ঞাপন
বিষয়শ্রেণী:প্রসার ও বিপণন যোগাযোগ
ভারতে ধর্মীয় সহিংসতা

ভারতের ধর্মীয় সহিংসতা ভারতের বিভিন্ন ধর্মীয় গোষ্ঠীর একে অপরের সহিত সংঘর্ষের এক রূপ। অনেক সময় যাকে দাঙ্গা বা ধর্মীয় দাঙ্গা নামে অভিহিত করা হয়। হিন্দু ধর্ম যা ভারতের সবচেয়ে বড় ধর্ম যা ভারতের মোট জনসংখ্যার ৮০%, ইসলাম দ্বিতীয় বৃহত্তম মোট জনসংখ্যার ১৩%, বৌদ্ধধর্ম, জৈনধর্ম ও শিখ ধর্ম মিলে ৩% এবং খ্রিস্টধর্ম ভারতের মোট জনসংখ্যার ২%।অন্যদিকে জরথুষ্ট্রীয় ধর্ম, ইহুদি ধর্ম জনপ্রিয় ধর্ম নয় তাহলেও তার কয়েক শতকের ইতিহাস আছে। ধর্মীয় মৌলবাদ ভারতে একটি প্রধান চালিকা শক্তি হিসাবে বিবেচিত হয়েছে। হিন্দু জাতীয়তাবাদ, শিখ বিচ্ছিন্নতাবাদ, খ্রীষ্টান সুসমাচার-প্রচারবাদ এবং ইসলামি মৌলবাদ অনুঘটক হিসেবে ও হিংসার বহিঃপ্রকাশে প্রাথমিক শক্তি হিসেবে কাজ করেছে।

## আরও দেখুন
*ভারতে গণহত্যার তালিকা
* ভারতে সন্ত্রাসবাদ
* নকশাল আন্দোলন
* মণিপুরের পাঙ্গাল গণহত্যা

## তথ্যসূত্র

## বহিঃসংযোগ
* Varshney-Wilkinson Dataset on Hindu-Muslim Violence in India, 1950–1995, Version 2
* Religion based violence and communalism, People's Union for Civil Liberties
* Communal History of India, From 1947 to 2013
* Varshney-Wilkinson Dataset on Hindu-Muslim Violence in India, 1950-1995, Version 2 (ICPSR 4342)

বিষয়শ্রেণী:ভারতে সন্ত্রাসবাদ
বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:দাঙ্গা
শাটল-মির কর্মসূচি

right|300px|The official NASA patch for the program.
**শাটল-মির কর্মসূচি** একটি রাশিয়া এবং মার্কিন যুক্তরাষ্ট্র-এর যৌথ উদ্যোগের মহাকাশ যাত্রা কর্মসূচি। এটিই প্রথম কর্মসূচি যেখানে মার্কিন নভোচারীরা রুশ সয়ুজে এবং রুশ অভিযাত্রীরা মার্কিন খেয়াযানে করে অন্তরীক্ষে লম্বা সময়ের জন্য গবেষণা করেছে।

এই কর্মসূচিটিকে প্রথম দশা (ফেজ ওয়ান) হিসেবেও অভিহিত করা হয়, কারণ এটি থেকে রাশিয়া এবং যুক্তরাষ্ট্র পারস্পরিক সহযোগিতার মাধ্যমে মহাকাশ বিষয়ক গবেষণা ও অভিজ্ঞতা বিনিময় করেছে। যুক্তরাষ্ট্রের মহাকাশ গবেষণা সংস্থা নাসা ও রাশিয়ার মহাকাশ সংস্থা রসকমসের যৌথ প্রয়াসে এই কর্মসূচির সূচনা হয়। এই ককর্মসূচির ঘোষণা করা হয় ১৯৯৩ সালে এবং ১৯৯৪ সালে প্রথমবারের মত শুরু করা হয়।

## বহিঃসংযোগ
* History of Shuttle–Mir  (NASA)
* Diary of Linenger Increment (NASA)

বিষয়শ্রেণী:নাসা
বিষয়শ্রেণী:মহাকাশ যাত্রা
বিষয়শ্রেণী:মানব মহাকাশ যাত্রার কর্মসূচি
বিষয়শ্রেণী:স্পেস শাটল মিশন
বিষয়শ্রেণী:নাসা কর্মসূচি
স্মাইলিং বুদ্ধ

**স্মাইলিং বুদ্ধ** (পোশাকি নাম **পোখরান-১**) হল ভারতের প্রথম পারমাণবিক অস্ত্র পরীক্ষার সাংকেতিক নাম। এটি ১৯৭৪ সালের ১৮ মে রাজস্থানের পোখরানে অনুষ্ঠিত হয়। এই পরীক্ষা জাতিসংঘ নিরাপত্তা পরিষদের পাঁচ স্থায়ী সদস্য রাষ্ট্র ব্যতীত অপর কোনো রাষ্ট্র কর্তৃক ঘোষিত প্রথম পারমাণবিক পরীক্ষা। কানাডা সরকার ভারত সরকারের কাছে যে উপাদান বিক্রয় করে তারই মাধ্যমে এই পরীক্ষা গৃহীত হয়। বোমাটির এক্সপ্লোসিভ ইয়েল্ডের পরিমাণ ছিল ৮ কিলোটন।

ড. রাজা রামান্না ছিলেন দলের প্রধান। অন্যান্য প্রধান বিজ্ঞানীরা ছিলেন ড. পি কে আইয়েঙ্গার, ড. রাজাগোপাল চিদাম্বরম, ড. নাগাপত্তিনাম শম্বশিব বেঙ্কটেশন, ড. আব্দুল কালাম ও ড. ওয়ামান দত্তাত্রেয় পটবর্ধন। তত্ত্বাবধায়ক ছিলেন ড. হোমি এন সেতনা। প্রকল্পটিতে ৭৫ জনের বেশি বিজ্ঞানী নিযুক্ত হননি। গোপনীয়তা বজায় রাখতেই দলটিকে ছোটো রাখা হয়।

## তথ্যসূত্র

বিষয়শ্রেণী:ভারতের পারমাণবিক পরীক্ষা
বিষয়শ্রেণী:১৯৭৪-এ ভারত
বিষয়শ্রেণী:ভারতের রাজনৈতিক ইতিহাস
বিষয়শ্রেণী:ইন্দিরা গান্ধী প্রশাসন
বিষয়শ্রেণী:ভারতের সামরিক ইতিহাস
বিষয়শ্রেণী:ভারতের রাজনীতি
বিষয়শ্রেণী:ভারতীয় সেনাবাহিনীর ইতিহাস
হেমেন্দ্রনাথ চট্টোপাধ্যায়

**হেমেন্দ্রনাথ চট্টোপাধ্যায়** একজন ভারতীয় বাঙালি বিজ্ঞানী যিনি প্রথম ডায়রিয়া জাতীয় রোগ যেমন কলেরা, আমাশয় প্রতিকারে মৌখিক পুনরুদন থেরাপি বা *ওরাল রিহাইড্রেশন থেরাপি (ওআরটি)* উদ্ভাবন করেন। ১৯৫৩ সালে কলকাতায় তিনি একটি হাসপাতালে তিনি প্রথম তাঁর প্রস্তাবিত খাবার স্যালাইন কলেরা প্রতিকারে ব্যবহার করেন এবং সফল হন। তার গবেষণা পত্র ১৯৫৩ সালে বিখ্যাত জার্নাল ল্যানসেট এ প্রকাশিত হয়।  ১৯৫৩ সালে তিনি কলকাতার চিত্তরঞ্জন হাসপাতালে কর্মরত ছিলেন। 

## তথ্যসূত্র


বিষয়শ্রেণী:বাঙালি বিজ্ঞানী
বিষয়শ্রেণী:ভারতীয় বিজ্ঞানী
বিষয়শ্রেণী:ভারতীয় চিকিৎসাবৈজ্ঞানিক গবেষক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের বিজ্ঞানী
তাওয়াক্কুল

**তাওয়াক্কুল** () একটি আরবি শব্দ। তাওয়াক্কুল এর অর্থ ভরসা করা, নির্ভর করা, স্বীকৃতি প্রদান করা। তাওয়াক্কুল আলা-(আ)ল্লাহ অর্থ হলো আল্লাহর উপর ভরসা করা। ইসলামে তাওয়াক্কুল একটি ইবাদাত (উপাসনা)। আল্লাহ ছাড়া অন্য কোনো উপাস্যের উপর তাওয়াক্কুল করা শির্‌ক হিসেবে গণ্য হয়।

ইসলামে তাওয়াক্কুল হল, মানুষ কল্যাণকর বিষয় অর্জনের জন্য সাধ্যমত চেষ্টা করবে আর ফলাফলের জন্য আল্লাহর উপর ভরসা করবে এবং তাকদিরের উপর বিশ্বাস রাখবে।

## তাওয়াক্কুলের প্রকারভেদ
*যেসব বিষয়ে আল্লাহ ছাড়া অন্য কেউ ক্ষমতা রাখে না সেসব বিষয়ে ভরসা করা। যেমন - অলৌকিক সাহায্য ও নিরাপত্তার জন্য মৃত বা অনুপস্থিত কারো ওপর ভরসা করা। এ প্রকারের ভরসা বড় শির্ক হিসেবে গণ্য।
*বাহ্যিক উপায় উপকরণের উপর নির্ভর করা। যেমন - কারো ঐ ক্ষমতার উপর ভরসা করা, যা আল্লাহ তাকে দিয়েছেন। এ প্রকারের ভরসা অবৈধ ও ছোট শির্ক হিসেবে গণ্য।
*কাউকে কোনো কাজে নিযুক্ত করা। যে জন্য তাকে নিযুক্ত করা হল, তা অর্জনের ব্যাপারে তার উপর ভরসা না করে আল্লাহর উপর ভরসা করা। এটা ইসলামে বৈধ।

## কুরআনে উল্লেখ
তাওয়াক্কুল সম্পর্কে কুরআনের কয়েকটি আয়াতের ভাবানুবাদ:

## হাদীস

## আরও দেখুন
* তাকওয়া
* ঈমান

## টীকা

## তথ্যসূত্র

## কুরআনের অনুবাদ উৎস
* https://www.hadithbd.com/quran.php

বিষয়শ্রেণী:বিশ্বাস
বিষয়শ্রেণী:ইসলামি পরিভাষা